યુરોપિયન દેશો ગ્રીસની નાણાકીય કટોકટીનો ઉકેલ લાવવા માટે કોઈ પ્લાન તૈયાર કરશે એવી આશાને પગલે ગઈ કાલે યુરોપિયન બજારો તેમ જ એશિયન બજારોમાં સુધારો જોવા મળ્યો હતો એને પગલે ગઈ કાલે મુંબઈ શૅરબજારનો સેન્સેક્સ ૪૭૨.૯૩ વધીને ૧૬,૫૨૪.૦૩ અને નૅશનલ સ્ટૉક એક્સચેન્જનો નિફ્ટી ૧૪૨.૩૫ વધીને ૪૯,૭૭.૭૫ના લેવલે બંધ રહ્યા હતા. ગઈ કાલે મિડ કૅપ ઇન્ડેક્સ માત્ર ૯૮.૪૦ વધીને ૬૨૨૯.૭૭ અને સ્મૉલ કૅપ ઇન્ડેક્સ ફક્ત ૯૩.૮૬ વધીને ૭૦૧૭.૨૭ના સ્તરે બંધ રહ્યા હતા.